Alaksandra Hierasimienia

Alaksandra Hierasimienia (valgevene keeles: Аляксандра Віктараўна Герасіменя; sündinud 31. detsembril 1985 Minskis) on endine valgevene ujuja, Euroopa ja maailmameister. 26. detsembril 2022 mõistis Minski linnakohus ta poliitilistel põhjustel tagaselja 12 aastaks vangi. 

 Sportlaskarjäär 
Veebruaris 2001 võitis Valgevene meistrivõistlustel kaks kuldmedalit, 50 m ja 100 m seliliujumises.

2003. aastal ta diskvalifitseeriti dopingu tarvitamise eest neljaks aastaks. Hiljem lühendati karistust kahe aasta võrra.https://by.tribuna.com/aquatics/1061947621/ 

2010. aastal võitis Euroopa meistrivõistlustel Budapestis 50 m seliliujumises kuldmedali ja 100 m vabaltujumises hõbemedali. 2011. aastal maailmameistrivõistlustel Shanghais jagas ta taanlanna Janette Otteseniga esikohta 100 meetri vabaltujumises.

2012. aasta olümpiamängudel Londonis võitis 2. augustil 100 m vabaltujumises Valgevene rahvusrekordiga (53,38 sekundit) hõbe- ja 4. augustil 50 meetri vabaltujumises samuti Valgevene rahvusrekordiga (24,28 sekundit) hõbemedali.

2012. aasta lõpus tuli ta 50 meetri vabaltujumises Chartresis Euroopa meistriks ja seejärel Istanbulis maailmameistriks.

2013. aasta suvel võitis ta Kaasani universiaadil kolm kuldmedalit (50 ja 100 meetrit vabalt, 50 meetrit liblikat) ja ühe hõbemedali (50 meetrit selili). 50 meetri vabaltujumise distantsil võitis ta kolmanda universiaadi järjest.

2016. aasta suveolümpiamängudel Rio de Janeiros võitis 50 m vabaltujumises pronksmedali.

7. augustil 2019 teatas Aleksandra Hierasimienia sportlaskarjääri lõpetamisest.https://web.archive.org/web/20190807134407/https://sport.tut.by/news/swimming/648551.html 

 Poliitiline tegevus 
18. augustil 2020 andis koos veel 2000 valgevenelasega allkirja avalikule kirjale, milles nõuti 9. augustil 2020 toimunud Valgevene presidendivalimiste kehtetuks tunnistamist ja poliitvangide vabastamist.

14. oktoobril 2020 sai teatavaks tema siirdumine Vilniusse, kus ta asus juhtima Valgevene sportlaste solidaarsusfondi, mis kaitseb Valgevene võimude poolt taga kiusatud sportlasi.https://web.archive.org/web/20201015224614/https://sport.tut.by/news/aboutsport/704067.html 

2. aprillil 2021 algatati tema suhtes kriminaalasi Valgevene kriminaalkoodeksi artikli 361 alusel, mis käsitleb "meedia või interneti kaudu tehtud üleskutseid panna toime tegusid, mille eesmärk on kahjustada Valgevene Vabariigi riiklikku julgeolekut". 22. aprillil 2021 kandsid Valgevene võimud ta tagaotsitavate nimekirja.https://www.dw.com/ru/belarus-chempionku-mira-po-plavaniju-gerasimenju-objavili-v-rozysk/a-57306326 25. veebruaril 2022 evakueeriti ta koos perega pärast Venemaa sõjalist sissetungi Kiievist Varssavisse.https://www.youtube.com/watch?v=L6sqkafZ2yo 2022. aasta märtsis konfiskeerisid Valgevene võimud tema maja Drozdis.https://news.zerkalo.io/cellar/11525.html26. detsembril 2022 mõistis Minski linnakohus talle tagaselja 12-aastase vangistuse üldrežiimiga koloonias, süüdistatuna avalikes üleskutsetes sooritada tegusid, mille eesmärk on kahjustada riigi julgeolekut (Valgevene kriminaalkoodeksi 275-Z artikkel 361).https://www.belta.by/incident/view/gerasimenja-i-opejkin-prigovoreny-k-12-godam-kolonii-541969-2022/

 Viited 

Kategooria:Valgevene sportlased
Kategooria:Sündinud 1985